མཛད་སྒོའི་ཐོག་མར་བོད་ཀྱི་བུད་མེད་ལྷན་ཚོགས་ཀྱི་དབུས་རྒྱུན་ཚོགས་གཙོ་སྒྲོལ་མ་དབྱངས་ཅན་ལགས་ཀྱིས།བོད་ཀྱི་བུད་མེད་ལྷན་ཚོགས་ཀྱིས་དུས་དྲན་སྲུང་གཙི་དང་འབྲེལ་འཛམ་གླིང་དབུ་འཁྲིད་རྣམ་ལ་ཞུ་འབོད་ཞེས་པའི་བསྒྲགས་གཏམ་ཡི་གེ་ཞིག་སྒྲོགས་སྦྱང་གནང་བའི་ནང་།ཕྱི་ལོ་༢༠༡༨ཟླ་༩ཚེས་༡༠ཉིན་བཙན་བྱོལ་ནང་བོད་ཀྱི་བུད་མེད་ལྷན་ཚོགས་སླར་གསོ་བྱུང་སྟེ་ལོ་ངོ་༣༤ཧྲིལ་བོ་འཁོར་བར་བོད་ཀྱི་བུད་མེད་ལྷན་ཚོགས་ཀྱིས་གྲུབ་འབྲས་ཆེན་པོར་ངོས་འཛིན་བྱས་ཏེ།དགའ་སྤོབས་ཆེན་པོས་སྲུང་བརྩི་ཞུ་བཞིན་ཡོད།བོད་ཀྱི་བུད་མེད་ལྷན་ཚོགས་དེ་བཞིན་ཆེས་ཐོག་མ་ཕྱི་ལོ་༡༩༥༩ཟླ་༣ཚེས་༡༠ཉིན་བོད་ནང་རང་དབང་སྒེར་ལངས་བྱུང་རྗེས་ཕྱི་ཚེས་༡༢ཉིན།ཆབ་སྲིད་རང་བཞིན་ལྡན་པའི་ཚོགས་པའི་ངོ་བོའི་སྟེང་ནས་དབུ་འཛུགས་ཞུས་པ་ཞིག་ཆགས་ཡོད།དེ་བཞིན་བཙན་བྱོལ་ནང་ཕྱི་ལོ་༡༩༨༤ཟླ་༩ཚེས་ཉིན་བོད་ཀྱི་བུད་མེད་ལྷན་ཚོགས་ཆབ་སྲིད་ཀྱི་ཚོགས་པའི་ངོ་བོའི་ཐོག་ནས་སླར་གསོ་གནང་ཡོདའང་།འདས་པའི་ལོ་ངོ་བཅུ་ཕྲག་རིང་བུད་མེད་ལྷན་ཚོགས་ཀྱི་ངོས་ནས་སྤྱི་ཚོགས་ནང་བུད་མེད་ལ་སྨན་པའི་དགོས་གལ་མང་དག་ཅིག་ལ་འགན་ལེན་གནང་གི་ཡོད་པ་དངོས་སུ་གྲུབ་ཡོད།ཅེས་འཁོད་འདུག